**OSNOVNA ŠKOLA SLAVKA KOLARA**

**HERCEGOVAC**

**BRAĆE PETR 2**

Na temelju članka 18. stavka 3. Zakona o javnoj nabavi („Narodne novine“ broj 90/11.,83/13. i 143/13.) i članka 65. stavka 4. podstavka 2. Statuta Osnovne škole Slavka Kolara, Hercegovac, Školski odbor Osnovne škole Slavka Kolara, Hercegovac ( u daljnjem tekstu: javni naručitelj) dana 24. veljače 2014. d o n o s i

**PRAVILNIK**

**O PROVEDBI POSTUPAKA JAVNE** **NABAVE BAGATELNE VRIJEDNOSTI**

**Članak 1.**

Ovim se Pravilnikom uređuje postupak nabave roba, radova i/ili usluga, procijenjene vrijednosti do 200.000,00 kuna odnosno 500.000, 00 kuna za nabavu radova za koje sukladno odredbama Zakona o javnoj nabavi, ne postoji obveza provedbe postupaka javne nabave.

**Članak 2.**

U provedbi postupaka nabave robe, radova i/ili usluga iz članka 1. ovog Pravilnika, obvezno je primjenjivati i druge važećezakonske i podzakonske akte i interne akte koji reguliraju postupak nabave iz članka 1. ovog Pravilnika, te Proceduru stvaranja ugovornih obveza (KLASA: 400-01/12-01/03, URBROJ: 2123/03-25/01-12-01 od 29. veljače 2012. godine).

**Članak 3.**

Nabava radova, roba i usluga za potrebe Osnovne škole Slavka Kolara, Hercegovac (u daljnjem tekstu: **javni naručitelj**) vršit će se temeljem plana nabave za svaku proračunsku-poslovnu godinu, a prema stvarnim potrebama i osiguranim sredstvima.

U plan nabave unose se podaci o predmetu nabave i procijenjena vrijednost nabave.

Sadržaj plana nabave određuje se sukladno važećim zakonskim propisima.

**Članak 4.**

**Nabavu roba i usluga procijenjene vrijednosti** **do 200.000,00 kuna** odnosno **nabavu radova do 500.000, 00 kuna** čelnik ustanove će, u ime javnog naručitelja, slobodno ugovarati izravnom pogodbom.

**Članak 5.**

Javni naručitelj može odlučiti da će za nabavu radova, roba i usluga iz članka 4. ovog Pravilnika uputiti poziv za dostavu ponuda više sposobnih ponuditelja kako bi odabrao povoljniju i kvalitetniju ponudu.

Od zaprimljenih, najpovoljnijom ponudom smatrat će se ona ponuda koja, uz ispunjavanje svih natječajnih uvjeta sadrži najnižu cijenu.

Poziv je pravovaljan ukoliko se javi samo jedan ponuditelj. Njegova ponuda će se razmatrati ali ona nije obvezujuća.

**Članak 6.**

Poziv za dostavu ponude sposobnim ponuditeljima javni naručitelj upućuje u pisanom obliku.

Poziv za dostavu ponuda sadržava: naziv i adresu javnog naručitelja, opis predmeta nabave, uvjete i zahtjeve koje ponuditelji trebaju ispuniti, rok za dostavu ponude (datum i vrijeme), način dostavljanja ponuda te uvjete plaćanja, adresu na koju se ponude dostavljaju, internetsku adresu ili ako je potrebno, adresu na kojoj se može preuzeti dodatna dokumentacija, kontakt osobu, broj telefona i adresu elektroničke pošte.

 Sadržaj ponude javni naručitelj određuje za svaki pojedini postupak, ovisno o predmetu nabave i procijenjenoj vrijednosti.

Otvaranje, pregled i ocjenu ponuda za svaki pojedini postupak obavlja povjerenstvo koje imenuje čelnik javnog naručitelja. Povjerenstvo ima najmanje tri člana. O otvaranju, pregledu i ocjeni ponuda vodi se zapisnik.

 Odluku o odabiru najpovoljnije ponude donosi odgovorna osoba javnog naručitelja, sukladno Statutu škole.

 S odabranim ponuditeljem sklapa se ugovor.

**Članak 7.**

Ovaj Pravilnik stupa na snagu osmog dana od dana objave na oglasnoj ploči škole.

KLASA: 003-05/14-01/01

URBROJ: 2123/03-25/02-14-01

U Hercegovcu, 24.02.2014.

### Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_ Ivan Koren

Ovaj Pravilnik objavljen je na oglasnoj ploči Škole dana 24.02.2014. godine.

Ravnateljica:

\_\_\_\_\_\_\_\_\_\_\_\_\_\_

Vera Obrovac